**Tantárgyi tematika és félévi követelményrendszer**

**19. századi egyetemes történelem 2. OTR 1017 (elmélet és gyakorlat)**

**A tantárgy elsajátításának célja:**

A „hosszú 19. század” Európa polgárosodásának kora. Ismerjék meg a hallgatók ennek a korszaknak a legfontosabb folyamatait, történéseit, nagyhatalmi erőviszonyainak és diplomáciájának összefüggéseit, értsék a gazdasági és társadalmi téren bekövetkezett változások okait és következményeit. A „hosszú 19. század” történetét 2 fő rendezői elv befolyásolta: a nacionalizmus és a modernizáció. A hallgatókkal tudatosítani kell, hogy a 19. század kardinális kérdése a parasztpolitika. Azokban az államokban, ahol a jobbágykérdést a korszak elején többé-kevésbé megnyugtatóan rendezték – akár csak a telkes jobbágyállományra koncentrálva – ott a modernizáció gyorsabb ütemben haladt előre. Ahol ez késve vagy hiányosan történt meg (Közép- és Kelet-Európa), a hátrányok tovább halmozódtak. A hallgatók megismerik a kelet-európai térség fejlődésének mozzanatait is és a folyamatokban szerepet játszó személyek életpályáját, karrierútját.

Megismerik a kurzus témájának a NAT, a kerettantervek és az érettségi követelményekhez való illeszkedését.

**Az előadásokon történő részvétel:** az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**A szemináriumokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény**: kollokvium

**Az értékelés módja, ütemezése:**

***A vizsga típusa:* szóbeli**

***A vizsgára bocsátás feltétele és az érdemjegy kialakításának módja***:

A vizsgára bocsátás szemináriumi feltételei: a hallgatóknak egy kapott témában önálló könyvészeti kutatást kell végezniük, melyek eredményét a szemináriumon ismertetik. Erre osztályzatot kapnak. A referátum nem teljesítése elégtelen osztályzatot von maga után, melynek javítására a vizsgaidőszakban biztosítok lehetőséget. A referátum része annak a bemutatása, hogy a NAT-ban, a kerettantervekben és az érettségi követelmények között melyek azok a fogalmak, adatok (lexikák) és fejlesztési feladatok, amelyek a kiselőadás témájához kapcsolódnak.

**2025. november 18-án** zárthelyi dolgozat írása. Sikertelen zárthelyi dolgozat javítására a vizsgaidőszakban biztosítok lehetőséget.

A szemináriumi referátum osztályzata, a zárthelyi dolgozat eredménye és a vizsgatétel elmondására kapott jegy átlaga adja a kurzus érdemjegyét. A sikeres érdemjegy megszerzésének feltétele, hogy egyik érdemjegy sem lehet elégtelen.

**A szóbeli vizsga témakörei:**

**1. Az 1850-es és 1860-as évek diplomáciája**

**2. Az olasz egység**

**3. Az USA polgárháborúja**

**4. A német egység**

**5. II. Sándor, a reformer cár**

**6. A keleti kérdés a „hosszú 19. század” második felében**

**7. A lengyel kérdés a „hosszú 19. század” második felében**

**8. Szövetségi rendszerek kialakulása és működése Európában a 19. század utolsó harmadától az első világháborúig**

**9. A nagyhatalmak gyarmati terjeszkedése a 19. század második felében**

**10. Japán és Kína a 19. század második felében**

**11. Az 1905-ös orosz forradalom és következményei**

Az előadások tananyaga:

1. Az 1850-es és 1860-as évek diplomáciája

2-3. Az olasz egység

4-5. II. Sándor, a reformer cár

6. A lengyel kérdés a „hosszú 19. század” második felében

7-8. Az USA polgárháborúja

9-10. Szövetségi rendszerek kialakulása és működése Európában a 19. század utolsó harmadától az első világháborúig

11. Japán a 19. század második felében – modernizációs törekvések

12-13. Az 1905-ös orosz forradalom és következményei

A szemináriumok tananyaga:

1. III. Napóleon uralkodásának értékelése

2. Az olasz egység

3. A német egység

4. Az ipari forradalom második szakasza

5. A Német Császárság politikai rendszere

6. A Német Császárság II. Vilmos uralkodása idején

7. Franciaország bel- és külpolitikája 1871 után

8. A keleti kérdés a „hosszú 19. század” második felében

9. A nagyhatalmak gyarmati terjeszkedése a 19. század második felében

10. Oroszország III. Sándor uralkodása idején

11. Japán a 19. század második felében – modernizációs törekvések

12. Kína a „hosszú 19. században”

13. Az 1905-ös orosz forradalom és következményei

14. Értékelés

**Kötelező** és ajánlott irodalom:

Czövek István: Kelet diplomatája: A. M. Gorcsakov. Nyíregyháza, Stúdium Kiadó, 1996.

Czövek István: Oroszország külpolitikája II. Sándor korában és a közvélemény. Nyíregyháza, Bessenyei György Könyvkiadó, 1996.

Czövek István: Hatalom és közvélemény II. Sándor korában. Nyíregyháza, Bessenyei György Könyvkiadó, 2001.

Csorba László: „Egy becsületes középutas” (Camillo Benso di Cavour 1810-1861). In: Szvák Gyula (szerk.): Szürke eminenciások. Bp., 1989. 221-247.

Davies, Norman: Lengyelország története. Bp., 2006.

**Diószegi István: A hatalmi politika másfél évszázada 1789-1939. Bp., 1997.**

Diószegi I. – Harsányi I. – Krausz T. – Németh I.: 20. századi egyetemes történet. 1890-1945. I. Bp., 1999.

Erdődy Gábor: A vaskancellár. (Otto Bismarck 1815-1898). In: Szvák Gyula (szerk.): Szürke eminenciások. Bp., 1989. 269-288.

Font Márta – Krausz Tamás – Niederhauser Emil – Szvák Gyula: Oroszország története. Bp., 1997.

Furet, Francois: A francia forradalom története 1770-1815. Bp., 1996.

Gunst Péter (szerk.): Európa története. Debrecen, 1996.

Heller, Mihail: Az Orosz Birodalom története. Bp., 2003.

Jászai Magda: Cavour. Bp., 1986.

Jelavich, Barbara: A Balkán története. Bp., 1996.

Kiss Aladár: Olaszország története. Bp., 1975.

Kissinger, Henry: Diplomácia. Bp., 1998.

Kennedy, Paul: A nagyhatalmak tündöklése és bukása. Gazdasági változások és katonai konfliktusok 1500-2000. Bp., 1992.

Niederhauser Emil: Kelet-Európa története. Budapest, História, 2001.

**Ormos Mária - Majoros István: Európa a nemzetközi küzdőtéren. Bp., 2003.**

Roberts, Martin: Európa története 1789-1914. Az ipari forradalom és a liberalizmus kora. Bp., 1992.

Roberts, Martin: Európa története 1900-1973. Az új barbárság kora? Bp., 1992.

Sellers-May-McMillen: Az Egyesült Államok története. Bp., 1995.

**Vadász Sándor (szerk.): 19. századi egyetemes történelem 1789-1890. Osiris Kiadó, Bp., 2011.**

Zsigmond László: Franciaország 1789-1968. Bp., 1969.

**Források:**

Diószegi István (szerk.): Egyetemes történeti szöveggyűjtemény 1789-1914. Bp., 2001.

**Letölthető dokumentumok**

Nemzeti Alaptanterv: <https://magyarkozlony.hu/dokumentumok/3288b6548a740b9c8daf918a399a0bed1985db0f/megtekintes> (A Magyar Közlöny 2020. január 31-I (17.) száma; 5/2020. (I. 31.) Korm. rendelet)

Történelem kerettantervek: <https://www.oktatas.hu/kozneveles/kerettantervek/2020_nat>

Hatályos érettségi és vizsgakövetelmények:

https://www.oktatas.hu/pub\_bin/dload/kozoktatas/erettsegi/vizsgakovetelmenyek2024/tortenelem\_2024\_e.pdf

Nyíregyháza, 2025. szeptember 1.

Dr. habil. Zsoldos Ildikó

intézetigazgató, főiskolai tanár